open-index/open-wikipedia-markdown huggingface dataset:
David (Michelangelo)

Michelangelov **David** je 410&nbsp;cm (515&nbsp;cm sa bazom) visok mramorni kip koji predstavlja biblijski lik Kralja Davida u trenutku kad se, još kao mladić, sukobio s divom Golijatom. Biblijske teme često su bile inspiracija za mnoge umjetnike. Skulpture Davida izradili su i Donatello i Verrocchio. Michelangelo je ovo remek-djelo kiparstva renesanse i umjetnosti uopće radio od 1500. do 1504. godine. Na *Davidu* se osjeća jak utjecaj grčke klasične forme u muskuloznosti, stavu i skrivenoj energiji. Pored izraženih antičkih utjecaja, Michelangelo je oblikovao *Davida* na svoj specifičan način genijalnog umjetnika. Danas je *David* jedno od najprepoznatljivijih umjetničkih djela na svijetu i predstavlja simbol ljudske snage i mladenačke ljepote.

Naučnici su utvrdili da je mramorni blok iz kojeg je *David* isklesan izvađen iz kamenoloma Fantiscritti u blizini mjesta Carrara u Italiji.

Postoje mnoge kopije i replike Michelangelovog *Davida*, u raznim materijalima. Pokraj jednog primjerka u Muzeju Viktorije i Alberta u Londonu nalazi se dodatak u obliku lista smokve. Prema legendi, list je napravljen kao reakcija na šok kraljice Viktorije kada je prvi put vidjela nagost kipa, te se navodno kačio pomoću dvije strateški postavljene kuke prije svake kraljevske posjete.

## Izvori i vanjski linkovi 
* Projekt digitalnog Michelangela
* James Hall, *Michelangelo and the Reinvention of the Human Body*, 2005.
* Salih Posvandžić, *Likovna kultura*.

## Reference 
Kategorija:Skulpture iz 1504.
Kategorija:Kiparstvo
Kategorija:Renesansna umjetnost
Ugo Foscolo

**Ugo Foscolo** (Zakintos, 7. februar 1778. - Turnham Green, 10. septembar 1827.), italijanski književnik rodom iz Grčke.

Pohađao je školu u Splitu, a završio u Padovi. Rano se istakao kao pjesnik. Bio je pristalica revolucionarnih ideja i mladog Napoleona, a borio se aktivno na strani Francuza. Nije prihvatao saradnju s Austrijom, emigrirao je u Švicarsku, a umro u Engleskoj u velikoj bolesti. U poeziji se izrazio pesimizmom čovjeka u odnosu prema zakonima materije i vremena. Prvi je italijanski moderni književni kritičar, ističe slobodu fantazije i stvaralačku autonomiju pjesnika.

## Reference 
Kategorija:Italijanski pjesnici
Kategorija:Biografije, Zakintos
Kategorija:Rođeni 1778.
Kategorija:Umrli 1827.
Sabahudin Bilalović

**Sabahudin Bilalović** (7. maj 1960, Trebinje, SR Bosna i Hercegovina, SFR Jugoslavija - 29. juli 2003. Makarska) bio je jugoslavensku i bosanskohercegovački profesionalni košarkaš. Godine 1979, kao igrač KK Bosne, u ranoj fazi karijere, osvojio je evropski Kup šampiona. S košarkaškom reprezentacijom Bosne i Hercegovine nastupio je na Evropskom prvenstvu 1993, te bio najbolji strijelac turnira s prosjekom od 24,6 poena po utakmici. Igrao je za Bosna Asa, Vojvodina, u Izraelu, Španiji, Švicarskoj i Njemačkoj.

Umro je na ljetovanju u Makarskoj, 29. jula 2003. od bolesti srca.

## Reference 
Kategorija:Rođeni 1960.
Kategorija:Umrli 2003.
Kategorija:Biografije, Trebinje
Kategorija:Bosanskohercegovački košarkaši
Kategorija:Jugoslavenski košarkaši
Kategorija:Košarkaši KK Bosne
Kategorija:Košarkaši KK Vojvodina
Kategorija:Košarkaši Ironi Nahariye
Kategorija:Košarkaši Breogána
Kategorija:Košarkaši KK Zagreba
Kategorija:Košarkaši Lugano Tigersa
Kategorija:Košarkaši Speyera
Kategorija:Bosanskohercegovački košarkaši u Španiji
Kategorija:Bosanskohercegovački sportisti 20. vijeka
Idžma

**Idžma** () jest arapski termin koji označava konsenzus islamskog ummeta oko nekog zakona u šerijatskom pravu. Muhammedov hadis "Moj ummet se neće složiti u grešci" često je navođen kao podrška sistemu zagovarača konsenzusa. Sunitski muslimani smatraju da je konsenzus oko nekog šerijatskog zakona, treći izvor po redu u izglasavanju tog zakona, nakon Kur'ana i hadisa. Dosta islamskih učenjaka smatra sistem idžme dodirnom tačkom s modernom demokratijom.

## Mudžtehidi 
Ljudi koji su osposobljeni da donose zakone islamskog prava se nazivaju mudžtehidi. Da bi konsenzus bio punopravan, moraju se ispuniti sljedeći uvjeti:
* a) da u vrijeme pojave pitanja postoji više mudžtehida, a ako nema mudžtehida ili je samo jedan, ne može se ustanoviti idžma;
* b) da svi mudžtehidi imaju jedinstven stav o određenom pitanju, a ako bi se određeni mudžtehidi izdvojili sa svojim stavom, nema idžma;
* c) da se njihova jedinstvenost ustanovi nakon iznošenja mišljenja pojedinačno.

## Vrste idžma 
# **Jasni idžma**, koji postoji kada se mudžtehidi jednog vremena izjasne i istaknu svoje stavove te se slože o određenom šerijatskom pitanju. Njihovo isticanje dotičnog stava može biti putem fetve ili presude, odnosno riječju ili djelom.
# **Prešutni idžma**, koji postane kada neki mudžtehid ili grupa mudžtehida jednog vremena istakne i iznese svoj stav o određenom šerijatskom pitanju, a ostali prešutno odobre takav stav

## Također pogledajte 
* Idžtihad
* Ulema

Kategorija:Islam
Kategorija:Fikh
Dragan Bjelogrlić

mini|Dragan Bjelogrlić 2023.
**Dragan Bjelogrlić** (rođen 10. oktobra 1963) jest srbijanski glumac, scenarista i producent.

Rođen je u Opovu. U Beogradu završava osnovnu i srednju školu i dvije godine građevinskog fakulteta. Godine 1984. upisuje FDU u Beogradu na kome diplomira 1989. Prvi film *Boško Buha*, snimio kao dječak 1978. Od tada igrao je u gotovo 40 filmova, dvadesetak TV serija i drama i 11 pozorišnih predstava.

Godine 1994. formirao je producentsku kuću "Kobra", sa bratom Goranom, koja potpisuje jednu pozorišnu predstavu i pet filmova.

## Reference 
## Vanjski linkovi 
* 
* Službena stranica 

Kategorija:Rođeni 1963.
Kategorija:Srbijanski glumci
Kategorija:Biografije, Opovo
Remla bint Ebu-Sufjan

**Remla bint Ebu Sufjan** () ili **Um Habiba**, bila je kćerka Ebu-Sufjana. Rođena je 589, a umrla 666. Bila je jedna od supruga islamskog poslanika Muhammeda, a samim time dobila nadimak "Majka pravovjernih".

Bila je kćerka Safije bint ebi el Asa i Ebu-Sufjana ibn Harba, vođe Kurejšija i jedno vrijeme najžešćeg protivnika Muhammeda. Prvi Emevijski Halifa, Muavija I, bio je njen brat. Remla je bila prva rodica od Osmana ibn Affana sa majčine strane.

## Brak sa Ubejdulahom ibn Džahšom 
Njen prvi muž je bio Ubejdulah ibn Džahš. Bio je jedan od prvih ljudi koji je prihvatio Islam. Ubejdulah je bio brat "Majke pravovjernih" Zejneb bint Džahš. Da bi izbjegli tada već otvoreno neprijateljstvo Mekanskih idolopoklonika prema prvim muslimanima, njih dvoje su sa nekolicinom drugih vjernika izbjegli u Abesiniju (Etiopija), gdje je Remla rodila kćerku Habibu bint Ubejdulah.

Njen muž je u Abesiniji prihvatio Kršćanstvo i pokušao i nju da nagovori na isto, što je ona odbila i rastala se od njega. Nastavila je živjeti u Abesiniji sa svojom kćerkom a njen tada već bivši muž je umro.

## Brak sa Muhammedom 
Muhammed je već čuo šta se desilo u Abesiniji i odlučio je da je zaruči u odsutnosti i preko posrednika. To je uradio direktno preko Negusa (titula tadašnjeg vladara Etiopije), obzirom da je bio u dobrim odnosima s njime. Negus je poslao svoga prvog slugu Abrahu sa zarukama. Remla je oduševljeno prihvatila ponudu i dala srebrnu ogrlicu i prsten Abrahi kao poklon. Ceremonija vjenčanja je se održala u odsutnosti. Halid ibn Seid je izabran kao njen predstavnik na ceremoniji a Negus lično je predvodio vjenčanje. Negus je ponudio Mehr od 400 Dinara. Veliki vjenčani darovi su također dati i Muhammedu u odsutnosti. Negus je poslao po Abrahi misk i amber (vrste mirisa). Muhammed nije ni jednoj supruzi dao toliki vjenčani dar. Nakon toga Negus je ugovorio Remlu u Medinu brodom. Ona je u Medinu došla šest godina nakon vjenčanja u odsutnosti.

## Život u Medini 
Prema nekim izvorima ona je se udala za Muhammeda godinu dana nakon Hidžre, ali nije živjela sa njim slijedećih šest godina. Tada je Muhammed imao 60 godina a ona 35. Drugi izvori govore da je ona tada imala 30 godina. Imala je veliko poštovanje prema svome suprugu, te se prenosi u jednoj predaji da je jedne prilike u posjetu joj došao njen otac Ebu Sufjan i kada je htio da sjedne na stolicu gdje je često sjedio Muhammed ona je sklonila jastuk koji je bio na stolici. Uvrijeđen time, on ju je upitao o tome, a ona mu je odgovorila da on ne zaslužuje da sjedi na Muhammedovoj stolici.

## Smrt 
Umrla je 666. za vrijeme halifata svoga brata Muavija I, i pokopana je u "Dženetul Baki" poznato Mezarje u medini. Od nje se prenosi oko 64 Hadisa.

## Također pogledajte 
* Muhammed

## Reference 

Kategorija:Muslimanke
Kategorija:Muhammedove supruge
Kategorija:Rođeni 589.
Kategorija:Umrli 664.
Kategorija:Biografije, Meka
Izbori za Skupštinu EU u Austriji 2009.

**Izbori za Evropski parlament** u Austriji održani su 8. juna 2009. godine. Ukupno je birano 19 predstavnika iz 8 političkih partija i nezavisnih kandidata.
Rezultati izbora za skupštinske predstavnike Austrije 2009. godine su:

* Narodna partija Austrije (ÖVP) 29,8% i **6** predstavnika;
* Socijalistička partija Austrije (SPÖ) 23,9% i **5** predstavnika;
* Lista Martin, nezavisnog kandidata Hans Peter Martina 17,9% i **3** predstavnika;
* Slobodarska partija Austrije (FPÖ) 13,1% i **2** predstavnika;
* Zeleni 9,9% i **2** predstavnika;
* Savez za budućnost Austrije (BZÖ) 4,6% i **1** predstavnik;

Ostale partije nisu osvojile potreban broj glasova, te nisu ušle u raspodjelu poslaničkih mjesta:

* Komunistička partija Austrije (KPÖ) 0,6% bez predstavnika
* Savez mladih liberala (JuLiS) 0,6% % bez predstavnika

2009
Kategorija:2009. u Austriji
Kategorija:Izbori u 2009.
Kategorija:Izbori u Austriji 2009.
Kategorija:Izbori u Evropi 2009.
Čovjek na žici

***Čovjek na žici*** () je dokumentarni film o plesaču na žici, žongleru, pantomimičaru i akrobati Philippu Petitu. Film govori o organiziranju ilegalne akcije prelaska na žici između dva tornja World Trade Centra u New Yorku 1974. godine, koju je organizirao Petit sa nekoliko poznanika i prijatelja iz Francuske, Australije i SAD. Akcije je pripremana šest godina i film prikazuje početke akcije, kao i snimke prelaska izmedju dva tornja katedrale Notre-Dame de Paris u Parizu, kao i dramaturški prikazane ideje pripremanja akcije i originalne snimke prelaska i hapšenja Petita od strane američke policije nakon 45 minuta na žici debeloj jedan inč, na visini od 417 metara.

Film je dobio Oscara za najbolji dokumentarni film 2008. godine.

Kategorija:Filmovi iz 2008.
Kategorija:Oscar za najbolji dokumentarni film
Kategorija:BAFTA za najbolji film
Kategorija:Britanski filmovi
Kategorija:Američki filmovi
Kategorija:Britanski dokumentarni filmovi
Kategorija:Filmovi na engleskom jeziku
Kategorija:Filmovi Icon Productionsa
Virovitica

280px|mini|Virovitica, rimokatolička crkva "Sv. Rok"
**Virovitica** (mađ. *Verőce*) je grad u Hrvatskoj i sjedište Virovitičko-podravske županije.

## Historija
Do teritorijalne reorganizacije u Hrvatskoj nalazila se u sastavu stare općine Virovitica.

## Stanovništvo
Na popisu stanovništva 2011. godine, grad Virovitica je imao 21.291 stanovnika, od čega u samoj Virovitici 14.688.

### Grad Virovitica 
**Napomena**: *Nastao iz stare općine Virovitica. Sadrži dio podataka općine Lukač u 1921.*

### Virovitica (naseljeno mjesto) 
**Napomena**: *U 1991. smanjeno izdvajanjem dijelova naselja u samostalna naselja Čemernica, Golo Brdo, Milanovac, Požari i Sveti Đurađ te dijela područja u naselje Podgorje. Sadrži podatke za naselja Korija u 1869. i u 1921., a za naselja Brezik (općina Lukač), Golo Brdo i Sveti Đurađ u 1921. Do 1961. sadrži podatke za naselje Podgorje, a u 1981. podatke za naselje Čemernica. U 2011. povećano za naselje Požari koje je ukinuto i za koje sadrži podatke od 2011.*

### Popis 1991.
Na popisu stanovništva 1991. godine, naseljeno mjesto Virovitica je imalo 16.167 stanovnika, sljedećeg nacionalnog sastava:

### Popis 1910.
**Napomena**: *Iskazano zajedno sa naseljem Podgorje.*

## Galerija 

File:Gradska uprava.JPG|zgrada gradske uprave
File:Park Virovitica2.JPG|gradski park
File:Dvorac Pejačević Virovitica.jpg|dvorac "Pejačević"
File:Schubertova ku a.JPG|Schubertova kuća
File:Robna ku a.JPG|robna kuća
File:Ulica Stjepana Radi a.JPG|ulica Stjepana Radića 
File:Gimnazija Petra Preradovica Virovitica.JPG|gimnazija "Petar Preradović"
File:Strukovna kola.JPG|strukovna škola
File:O Vladimira Nazora.JPG|osnovna škola "Vladimir Nazor"
File:O Ivane Brli Ma urani.JPG|osnovna škola "Ivana Brlić Mažuranić"
File:Gradsko kazaliste Virovitica (1).JPG|gradsko pozorište
File:Novi bolni ki kompleks u Virovitici.JPG|bolnički kompleks
File:Spomenik hrvatskim domobranima.JPG|spomenik hrvatskim domobranima
File:Viroviti ko gorblje5.JPG|spomenik NOB-u
File:Spomen-obilje je poginulim Viroviti anima.JPG|spomenik Domovinskom ratu

## Također pogledajte
* Spisak gradova u Hrvatskoj

## Literatura 
* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Reference 
## Vanjski linkovi 
Kategorija:Gradovi u Hrvatskoj
Kategorija:Gradovi u Virovitičko-podravskoj županiji
*
Halidži

**Halidži** (arapski: ‏خليجي‎ , "ḫalīǧī", eng.: Khaleeji) će biti (od 2013) nova valuta Savjeta za kooperaciju arapskih država - Katar, Saudijska Arabija, Bahrain i Kuvajt. Termin 'Khaleeji' je arapska riječ značenja 'zalivski', što asocira na Perzijski zaliv. Ipak oficijelno ime valute još uvijek nije određeno. Predložen je termin 'dinar' s obzirom na to da se takvo ime za valutu već koristi u nekim arapskim državama, kao takva se spominje u Kur'anu i bila je u upotrebi u vrijeme Poslanika Muhammeda.

S obzirom na to da Islam zabranjuje bilo koju vrstu kamate, pretpostavlja se (s obzirom na bankarsku multiplikaciju novca) da će nova valuta u potpunosti biti pokrivena zlatom .

Sjedište centralne banke za ovu valutu će biti u Rijadu. Ovo je odlučeno 05. maja 2009. godine na konsultativnom samitu održanom u Daraeya palati u Rijadu . Ova odluka je uznemirila čelnike UAE zbog toga što su namjeravali da sjedište Centralne banke bude u njihovoj zemlji. Rezultat toga je odustajanje ove zemlje od planirane zajedničke valute .

## Također pogledajte 
* Euro

## Reference 
*arabnews.com (engelski)
*duna TV (mađarski)

## Note i reference 
Kategorija:Valute
Stadion Teddy

mini|250px|Teddy Kollek stadion
**Teddy Kollek stadion** je višenamjenski stadion u Jerusalemu, Izrael. Ime je dobio po dugogodišnjem jerusalemskom gradonačelniku Teddiju Kolleku. Trenutno dva nogometna kluba domaće utakmice igraju na ovom stadionu, Beitar Jerusalem i Hapoel Jerusalem.

Izgradnja stadiona je počela 1990. godine, a otvorenje je bilo 1992. U početku, stadion je posjedovao samo zapadnu i istočnu tribinu i imao je kapacitet od 12.000 mjesta, a nakon izgradnje sjeverne tribine 1997. godine, kapacitet stadiona iznosi 31.733 mjesta.

## Reference 
## Vanjski linkovi 
Kategorija:Jerusalem
Kategorija:Nogometni stadioni u Izraelu
Vega

[mini|180 px|[Sazviježđe Lira. U grčkoj mitologiji Vega je smatrana drškom lire.]]
**Vega** ili **Alfa Lire** (**α Lyrae**) najsjajnija je zvijezda sazviježđa Lire.

## Opis 
Vega je peta zvijezda po sjaju, druga najsjajnija zvijezda vidljiva sa sjeverne hemisfere, poslije Arktura. Nalazi se 25 svjetlosnih godina daleko od Zemlje, te je, zajedno sa Arkturom i Siriusom, jedna od najsjajnijih zvijezda u blizini Sunca. Vega je oduvijek zanimala astronome te je zvana "drugom najvažnijom zvijezdom poslije Sunca". Vega je prije bila polarna zvijezda (danas je Sjevernjača). Prva je fotografirana zvijezda, te jedna od prvih čija je udaljenost izmjerena paralaksom. Vega je stabilna plava zvijezda, slična Suncu. Kao i Sunce, postat će crveni div, a nakon toga bijeli patuljak. Okružena je diskom prašine te se smatra ima barem jednu planetu, veličine Jupitera. Sa sjeverne hemisfere se dobro vidi ljeti, a sa južne zimi. Sa Denebom (Labud) i Altairom (Orao) čini Ljetni trougao.

## Etimologija i važnost 
* Svake noći izgleda kao da zvijezde kruže nebom, ali polarna zvijezda miruje. To je danas Sjevernjača, ali je nekad bila Vega. 14000. će Vega ponovo postati polarnica. 
* Kod Polinežana Vega je zvana *whetu o te tau*, "godišnja zvijezda". 
* Asirci su ju zvali *Dayan-same*, "Sudac neba", a Babiloncima je bila *Dilgan*, "Glasnik svjetla". 
* Za Grke sazviježđe Lira je nastalo od Orfejeve lire, kojeg su ubile Dionisove nimfe Menade. Muze su stavile liru na nebo.
* U kineskoj mitologiji postoji priča u kojoj su Niu Lang (*牛郎*, Altair) i njegovo dvoje djece (β i γ Aquilae) odvojeni od njihove majke Zhi Nü (*織女*, Vega) koja je na suprotnoj strani Mliječne staze (*銀河*). 
* Ime Vega (**Wega**) dolazi od arapske riječi *waqi* u značenju "padajući orao". 
* U filmu *Kontakt*, radiosignali poslani sa Berlinske olimpijade su došli do Vege i vratili se na Zemlju, što je protumačeno kao znak vanzemaljske inteligencije. 
* Po Vegi su nazvani krater na Mjesecu, vrsta rakete i mnogi gradovi.


Kategorija:Zvijezde A-tipa glavnog niza
Kategorija:Lira (sazviježđe)
Kategorija:Delta Scuti
Kategorija:Cirkumstelarni diskovi
Kategorija:Hipotetički planetarni sistemi
Kategorija:Bayerovi objekti
Kategorija:Flamsteedovi objekti
Kategorija:Zvijezde s tradicionalnim nazivom
Rad (čvor)

Engleski: work, working
* Rad (fizika), pojam u fizici
* Rad (termodinamika),
* Rad (ekonomija), pojam u ekonomiji

Ljudski rad:

* Radni odnos
* kućni rad
* fizički rad (posao),
* nadničarenje
* posao (projektni menadžment), napor primijenjen u proizvodnji proizvoda, ili završavanja zadatka

U teologiji:

* Karma, ili "djelo" na sanskritu, uzrokuje ciklus povoda i efekata, ili Saṃsāra, u indijskim religijama
* rad (hrišćanska teologija), djelo dobročinstva

Film/Mediji:

* Work (1915 film), nijemi film, druga glavna uloga: Edna Purviance
* WORK (FM), američka FM radio stanica u Barre, Vermont
* posao (profesionalno hrvanje), scenski događaj
* Work (slika), autor: Ford Madox Brown
* Work: A Story of Experience, roman, autor: Louisa May Alcott
* Work, 1978 pozorišni komad, autor: Ron Milner

U pravu
* djelo, subjekt oblasti zakona o autorskim pravima

Muzika

* The Work, grupa
* Work Records (aka "WORK" ili "The WORK Group"), muzička etiketa u okviru Sony Records
* Work 1989-2002, izdanje elektronske muzike dua Orbital
* "Work" (Ciara - pjesma), singl, autor: Ciara
* "Work" (Jars of Clay - pjesma), pjesma, autori: Jars of Clay
* "Work" (Jimmy Eat World - pjesma), pjesma rock sastava Jimmy Eat World
* "Work", pjesma, autor: Bob Marley, sa albuma Uprising
* "Work" (Kelly Rowland - pjesma), singl, autor: Kelly Rowland
* "Work" (The Saturdays - pjesma), pjesma britanske pop grupe The Saturdays
* Work Work, pjesma, autor: N Dubz
* Work (album), album: Shout Out Louds
* Working (mjuzikl), mjuzikl iz 1978.
* Working (TV serija), situaciona komedija
* Working (knjiga), autor: Studs Terkel
* Working!!, manga autora Karino Takatsu
* Holbrook Working, statističar i ekonomist
Koševo

* Koševo (naselje), naselje u Sarajevu
* Stadion Koševo, nogometni stadion u Sarajevu
* *Live Koševo 2004* (Dino Merlin), live album Dine Merlina sa koncerta na stadionu
Stadion "Maksimir"

mini|250px|Pogled na stadion iz zraka
**Stadion Maksimir** je nogometni stadion u Zagrebu. Smješten je u istočnom dijelu grada, nasuprot parka Maksimira. Službeno je otvoren 5. maja 1912. godine. Tokom svoje historije preuređivan je nekoliko puta. Na stadionu svoje utakmice igra NK Dinamo Zagreb i hrvatska nogometna reprezentacija.

Kapacitet stadiona iznosi 37.168 sjedećih mjesta.

## Reference 
## Vanjski linkovi 
Kategorija:Nogometni stadioni u Hrvatskoj
Maksimir
Maksimir
Kategorija:Stadioni Evropskog prvenstva u nogometu 1976.
En-Nisa

Sura **En-Nisa** (arapski: **سورة النساء**; ) jest četvrta sura Kur'ana. Ubraja se u medinske sure. Sadrži 176 ajeta, što je čini trećom surom po dužini, nakon El-Bekara i Ali Imran. Naziv je dobila po tome što se u velikom dijelu bavi pitanjima prava i obaveza žena.

## Sadržaj 
desno|mini|235px|Dio Kur'anske sure En-Nisa ukrašenim pismom iz 13. vijeka
Na samom početku, u prvom ajetu, govori se o stvaranju jedne duše (*nefsin vahidetin*), a zatim stvaranja para toj duši (*zevdžeha*), a zatim da su se od njih rasprostranili mnogi muškarci i žene.

U daljnjem tekstu govori se o pravima siročadi, čuvanju njihovog imetka, a zatim zabrana ženidbe s više od četiri žene (3. ajet), zatim o nasljednom pravu (11. i 12. ajet), prijetnja onima koji ne poštuju ta prava (14. ajet), kazna za preljubu (15, 16. i 17. ajet).

U 19. ajetu jasno se zabranjuje da se "žene nasljeđuju kao stvari" nakon smrti muža, što je bio običaj u nekim kulturama.

U daljnjem tekstu (23, 24. i 25. ajet) podvlači se granica ko se po islamskom pravu smije, a koga je zabranjeno ženiti od žena.

Sura En-Nisa' također obiluje ajetima opće poruke koji se nalaze i u mnogim drugim surama, kao što je opis džehennema, dženneta, poticanje na dobročinstvo, prijetnja za loša djela itd.

U 153. ajetu također se spominje poslanik Musa i događaj u kojem su Jevreji od njega tražili da im pokaže Allaha, a odmah nakon toga (157. ajet) negacija da je Isa (Isus) ubijen na krstu: "...a nisu ga ni ubili niti razapeli, već im se pričinilo (*šubihe lehum*)...", ajet koji muslimani često navode prilikom negiranja Isusovog raspeća. "(...) a sigurno ga nisu ubili, već ga je Allah uzdigao sebi...", kaže se u daljnjem tekstu.

U 171, 172. i 173. ajetu nalazi se potvrda negacije raspeća i trojstva riječima: "...Mesih (Mesija), Isa (Isus), sin Merjemin (Marijin), samo je Allahov poslanik i Riječ Njegova koju je Merjemi dostavio, i Duh od Njega; zato vjerujte u Allaha i Njegove poslanike i ne govorite: "Trojica su!" Prestanite, bolje vam je! Allah je samo jedan Bog, hvaljen neka je On, zar On da ima dijete?! Njegovo je ono što je na nebesima i ono što je na Zemlji"
 
Posljednji ajet ove sure bavi se nasljednim pravom.

## Također pogledajte 
* Kur'an
* Tefsir
* Tefsir Ibn-Kesira

## Reference 
## Literatura 
* Tefsir Ibn-Kesira
* ''U okrilju Kur'ana*, Sejid Kutb
* *Uvod u tefsirsku i hadisku nauku*, Mehmed Handžić
* *Uvod u tefsir*, Safet Halilović

## Vanjski linkovi 
* Tefsir sure En-Nisa 
* Sura En-Nisa sa prijevodom na bosanski (od Korkuta) na *tanzil.net''
* Sura En-Nisa s audiozapisom

N
N
Kategorija:Sure u kojima se spominju poslanici
Kategorija:Islam i žene
Huang Sen-fan

**Huang Sen-fan**(kin: 黄現璠/黄现璠; Fusui, 13. novembar 1899 – Guilin, 18. januar 1982) kineski je historičar, etnolog i antropolog.

## Biografija 
Huang Sen-fan završio je osnovnu školu, te je pohađao gimnaziju u Fusui (1917-1921) i Nanning (1922-1926). 
Studij kineske historije i geografije završio je u Peking 1926-1935. Studij japanske historije i jezika završio je u Tokiju 1935-1937. Kao predavač historije radio je na  Univerzitetu u Guangsi od 1938 do 1939, te kao vanredni profesor historije, a 1940. je predavao kao profesor historije u Sun Yat-sen univerzitetu u Cuangdung do 1941. Imao je mjesto direktora na univerzitetu u Guangsi od 1943. do 1953. Kao profesor historije radio je na učiteljskom univerzitetu u Guangsi od 1954. do 1982.

Baveći se različitim segmentima  kineske historije napisala je nekoliko stotina naučnih radova, a njene sinteze  kineske historije predstavljaju je najvećim kineskim historičarem druge polovine 20. vijeka.

Huang Sen-fan interes za džuang historiju izražen je kroz nastojanje da se prikaže politička samostalnost džuangų vladara. Njeni rezultati sumirani su u knjizi džuang historija (Guangsji 1957, drugo izdanje 1988), koja je imala značajan uticaj na razvoj historiografije o Džuang.

U naučnom radu bavio se etnologija, ali je njegovo najplodnije stvaralaštvo u oblasti folklor i antropologija. Iz tih disciplina objavio je niz zapaženih radova koji se s pravom smatraju pionirskim.

## Djela 
* Kineska historija ，Ⅰ-Ⅲ, Peking, 1932-1934
* Historija za gimnazije, Ⅰ-Ⅱ,  Peking, 1933.
* Džuang historija, Nanning, 1957

## Reference 
## Vanjski linkovi 
* Historičari Huang Sen-fan(kin)

Kategorija:Kineski historičari
Kategorija:Biografije, Fusui
Kategorija:Rođeni 1899.
Kategorija:Umrli 1982.
Orion Black

**Orion Black** (1929. – 1979.) je lik iz Harryja Pottera, najstariji sin Arcturusa Blacka II. i Melanije McMillan. On je oženio svoju sestričnu Walburgu Black, te dobio sinove Siriusa i Regulusa.

Orion je u Hogwartsu bio Slytherin. Zajedno sa svojom ženom je živio u kući na Grimmauldovom trgu u Londonu. Orion je zaštito kuću magijom. Orion i Walburga su voljeli Regulusa, te su bili ponosni kad je postao smrtonoša. I oni su se slagali sa lordom Voldemortom. Orion i Regulus su umrli 1979.

Kad je Sirius čistio kuću, pronašao je velik zlatni prsten koji je bacio u smeće, ali ga je Kreacher pokušao ukrasti. Sirius je na to rekao da je prsten pripadao njegovu ocu komu Kreacher nije bio onoliko odan koliko Walburgi.

Orion je također ime sjajne zvijezde i lovca iz grčke mitologije, a *Black* znači "crn".
## Vanjski linkovi 
Kategorija:Likovi u djelima o Harryju Potteru
Bitka kod Waterlooa

**Bitka kod Waterloo** (18. juna 1815) posljednja je Napoleonova bitka u kojoj su britanska i pruska vojska porazile Francusku u blizini belgijskog sela Waterloo, što je dovelo do abdikacije Napoleona.

Napoleon je nastojeći se vratiti na vlast pobjegao s Elbe u februara 1815. Relativno brzo je skupio vojsku u nadi da će pobijediti združene britanske, holandske, belgijske i njemačke snage pod zapovjedništvom vojvode od Wellingtona, te prusku vojsku generala Blüchera. Napoleon je 16. juna napao i porazio pruse kod Lignyja, a Britanci su se odgovorili odbijanjem Francuza kod Quarte Brasa prije nego što su se povukli prema Bruxellesu. Napoleon je 18. juna sa snagama od 72.000 vojnika napao Wellingtonovih 68.000 vojnika. Britanci su se uspješno odupirali sve dok nije došla 61.000 Prusa, koji su napali sa strana te su tako Francuzi bili potučeni. 22. juna Napoleon je potpisao drugu i konačnu abdikaciju.

## Reference 
## Vanjski linkovi 
Kategorija:Historija Belgije
Kategorija:Historija Francuske
Kategorija:Bitke
Waterloo
Waterloo
Kategorija:Sukobi u 1815.
Kategorija:1815. u Belgiji
Đakovići

* Đakovići (Čajniče), naselje u općini Čajniče.
* Đakovići (Goražde), naselje u općini Goražde.
* Đakovići (Novi Travnik), naselje u općini Novi Travnik.
Stadion FNB

**Soccer City ** (prije FNB *First-National-Bank-Stadion*) je najveći stadion u Africi. Novo ime za stadion još nije izabrano, te se staro ime koristi još uvijek. Nalazi se u jugozapadnom dijelu Johannesburga, u blizini sajamskog centra NASREC i *townshipa* u Sowetu. Stadion se sa okolnim zgradama često naziva „Soccer City“. Prije dogradnje na njemu su se igrale utakmice nogometnog tima Kaizer Chiefs. Stadion je dograđen za potrebe Svjetskog prvenstva u nogometu 2010. godine i isključivo je nogomentni natkriveni stadion, bez atletske staze, te je na njemu održano otvaranje i finalna utakmica Svjetskog prvenstva. Ima oko 94.736 mjesta  1.170 loža, preko 6.000 poslovnih loža, ekskluzivne restorane, kao i moderni televizijski i informacijski centar. Završen je 21. oktobra 2009. godine. Troškovi izgradnje su procijenjeni na 205 miliona eura. Izgled stadiona predstavlja tradicionalnu afričku posudu za piće *kalebasse*.

## Također pogledajte 
* Svjetsko prvenstvo u nogometu 2010.

## Reference 
## Vanjski linkovi 
FNB
FNB
FNB
Stadion "Moses Mabhida"

**Moses-Mabhida stadion** je nogometni stadion u Durbanu u Južnoj Africi Stadion je još u izgradnji i nakon završetka radova trebao bi imati 70.000 mjesta, te će biti pored FNB Stadiona biti drugi najveći stadion na Svjetskom prvenstvu u nogometu 2010. godine. Nalazi se na izdignutoj platformi iznad Indijskog okeana i sastavni je dio sportskog centra King’s-Park. Izgrađen je na mjestu starog stadiona, koji je 2006. godine srušen. Stadion je prvobitno nazvan po poglavici i osnivaču Zulu naroda, Senzangakhona King-Senzangakhona stadion, ali je u kasnijem stupnju gradnje ime promijenjeno po komunističkom političaru Mosesu Mabhidi.

## Gradnja 
Stadion se izmedu ostalog sastoji o 2.700 tona teškog čeličnog nosača, koji se izdiže 104 metra iznad stadiona. Nosač u polukručnom obliku proizveden je u njemačkoj firmi *Eiffel Deutschland Stahltechnologie* i iz Hannovera je rastavljen isporučen brodom u Durban. Polukružni se nosač u svojoj najvišoj tački dijeli u dvije tzv. *Spliced Arches* i time simbolizira zastavu Južne Afrike. Sa žičarom će posjetiocioma biti omogućena posjeta na platformu (vidikovac) sa koje će moći vidjeti panorama grada i Indijskog okeana.

Stadion sa dodatnim kompleksom zgrada sastoji se od 190.000 tona betona, te će biti izgrađen parkirni prostor za 10.000 automobila. 46.000&nbsp;m2 velika krovna konstrukcija pokriva dio za gledaoce, dok će samo igralište biti nenatkriveno. Nakon završetka radova na stadionu će biti mjesta za 65.000 gledalaca u tri kategorije. Pored toga bit ce izgraden i VIP dio, sa foajeom, VIP klubom i oko 150 VIP loža. Nakon Svjetskog prvenstva, stadion će imati od 50-80.000 mjesta. Planirana je izgradnja bine na stadionu, sportskog muzeja, sportskog instituta i transportne stanice. Povezivanje stadiona sa gradom i šetalištem je predviđena izgradnja mosta.

Na Svjetskom nogometnom prvenstvu 2010. godine na stadionu planirano je pet utakmica u prvoj rundi, jedna u drugoj rundi i jedna utakmica polufinala.

## Reference 
## Vanjski linkovi 
Moses Mabhida
Moses Mabhida
Regulus Black

**Regulus Arcturus Black** – **R.A.B.**  (1961. – 1979.) je bio sin Walburge i Oriona Blacka, brat Siriusa Blacka III., bratić Bellatrix Lestrange, Andromede Tonks i Narcisse Malfoy, smrtonoša. 
## Život 
Regulus je nazvan po svojim precima. Sirius je u Hogwartsu bio Gryffindor, te je pobjegao od kuće kad mu je bilo 16 godina. Regulus je bio Slytherin, te tragač u metlobojskom timu. Divio se Voldemortu te je lijepio njegove slike po svojoj sobi. Regulusovi su roditelji bili jako ponosni na svojeg sina. Uskoro je postao smrtonoša te mu je Voldemort dao Tamni znamen. Ali Regulus se pokajao zbog svojih djela te je odlučio prestati biti smrtonoša.

Regulus je jako volio vilenjaka Kreachera. Jednog dana mu je rekao da ga treba Voldemort. Voldemort je poveo Kreachera u špilju gdje je skriven horkruks i Kreacher je tamo ispio zeleni napitak. Nakon toga je Voldemort stavio novi napitak u zdjelu, te otišao. Kreacher je bio žedan te je otpio malo vode iz jezera, ali su ga napali inferiusi. Brzo se dezaparatirao i vratio Regulusu. Regulus se zabrinuo i rekao Kreacheru da više ne izlazi iz kuće. Jedne noći je Regulus posjetio Kreachera i zamolio ga da ga odvede u špilju. Zajedno su pošli, a kad su stigli, Regulus je popio napitak, a Kreacher je stavio lažni medaljon u zdjelu. Regulus je otišao popiti vode, ali su ga inferiusi ubili. Kreacher se vratio kući, gdje je Walburga poludjela od tuge, ali joj Kreacher nije rekao što se dogodilo.

Regulusova poruka na medaljonu: "Gospodaru tame, znam da me, kad vi ovo budete čitali, odavno više neće biti, ali želim vam reći da ja znam vašu tajnu. Pravi horkruks je kod mene i namjeravam ga uništiti čim mi se pruži prilika. Iščekujem smrt u nadi da ćete, kad se susretnete sa sebi ravnim, opet biti običan smrtnik. R.A.B."

Tokom bitke za Hogwarts, Kreacher je vodio vilenjake u Regulusovo ime.

Regulus je bio sličan Siriusu; zgodan i tamnokos, ali je bio niži.

U filmu *Harry Potter i Red feniksa* Regulus je na porodičnom stablu prikazan kao lobanja.
## Etimologija 
Na latinskom Regulus znači "mali kralj". To je ime i jedne zvijezde u Lavu. Regulus je prezime rimskog generala Marcusa Atiliusa Regulusa.
## Vanjski linkovi 
Kategorija:Likovi u djelima o Harryju Potteru
Stadion Green Point

250px|desno|mini|Stari stadion Green Point
250px|desno|mini|Izgradnja novog stadiona Green Point

**Green-Point stadion** je višenamjenski stadion u Cape Townu u Južnoafričkoj Republici. Ima ukupno 18.000 mjesta i stadion je nogometnog kluba Santos Football Club. Osim nogometnih utakmica, na stadionu se održavaju i rock koncerti.

## Novi Green-Point stadion 
Novi, veći Green-Point stadion je izgrađen na mjestu starog, povodom Svjetskog prvenstva u nogometu 2010. godine. Izgradnja se vodi pod nazivom *African Renaissance Stadium*. Troškovi izgradnje kreću se oko 280 miliona eura. Stadion će biti multifunkcionalna arena sa 68.000 mjesta u Cape Townu. Za vrijeme prvenstva na njemu će se odigrati nekoliko kvalifikacionih utakmica, te jedno polufinale. Nakon prvenstva kapacitet stadiona bit će smanjen na 55.000 mjesta

## Reference 
## Vanjski linkovi 
* Fotografije izgradnje stadiona

Green Point
Green Point
Digitalna biblioteka Slovenije

**Digitalna knjižnica Slovenije** je web informacijski portal za upravljanje znanjem, te mu se može pristupiti putem računara. Portal nudi besplatan potragu za resursima i slobodan pristup digitalnom sadržaju - časopisi, knjige, rukopisi, karte, fotografije, muzika i priručnici.

Pretraživanje u zbirkama je moguće prema bibliografskim podacima (autor, naslov, datum izdavanja, sadržaj, vrsta...). Tekstualne materijale je moguće pretraživati i izravno u tekst (full-text dohvat tehnologija, uz OCR podršku).

## Historija 
Digitalna biblioteka Slovenije je dio Narodne i univerzitetske biblioteke (slov. *Narodna in univerzitetna knjižnica* - NUK, Ljubljana). Prvi put je projekt bio predstavljen javnosti u novembru 2005. Digitalna biblioteka Slovenije je također dio Europske knjižnice, zajedničkog projekta evropskih nacionalnih biblioteka.

## Također pogledajte 
* E-knjiga
* Elektronska knjiga
* Projekat Gutenberg
* Biblioteka
* Internetske enciklopedije

## Vanjski linkovi 
* Digitalna biblioteka Slovenije 
* Narodna i univerzitetna biblioteka, Ljubljana
* Europeana

Kategorija:Biblioteke u Sloveniji
Promiskuitet

**Promiskuitet** je oblik seksualnog ponašanja kod kojeg je prisutna promjena seksualnog (ili seksualnih) partnera, odnosno neodrživost zadovoljenja seksualnih potreba u vezi sa jednim stalnim partnerom.

## Opis 
Važno je shvatiti da promiskuitet nije nikakav poremećaj i da osobe koje su promiskuitetne ne moraju biti i ovisne o seksu. Ovisnost o seksu je poremećaj koji mogu imati i ljudi koji nisu promiskuitetni (znači imaju samo jednog, stalnog partnera).

Promiskuitet je jednostavno način života. Neki ljudi nemaju "sreće" u ljubavi ili jednostavno im ne odgovara klasična, monogamna veza, i zbog toga preferiraju da mjenjaju seksualne partnere, ili da imaju više seksualnih partnera u istom vremenskom periodu.

Ovo je potpuno normalno seksualno ponašanje, jer ljudi po prirodi, kao i većina životinja, nisu 
predviđeni da budu samo sa jednim seksualnim partnerom.

## Razlika između ženskoga i muškoga promiskuiteta 
Na promiskuitet se gledalo kao na sasvim normalno stanje kod muškaraca. To je bio oblik mahizma i dokazivanja muškosti. Kod žena je ta situacija išla malo drugačije. Naime, žene koje su mijenjale partnere su često proglašavane bludnicama, a u doba inkvizicije čak i vješticama te su bile brutalno pogubljivane.

U današnje doba, muškarcu koji je promiskuitetan se daju imena kao sto su "ženskaroš" "player" "playboy" dok ženama se uglavnom daju nazivi koji su degradirajući kao sto su "kurva" "drolja" "radodajka" itd... Ovo se naziva "dupli standard" koji nije pošten prema ženama, jer samo se promiskuitetne žena nazivaju pogrdnim imenima, dok takvi isti muškarci čak dobijaju i pohvale za svoje promiskuitetne aktivnosti.

Mnogi fiktivni karakteri koji su bili promiskuitetni su muškarci. Najpoznatiji su Kazanova i Don Juan. James Bond je glavni lik u mnogim filmovima, koji je također promiskuitetan.

Kategorija:Seksualnost
Kategorija:Antropologija
Brzina zvuka

**Brzina zvuka** je brzina kojom se u nekom prostoru (plin, tekućina, materijal u krutom stanju) šire zvučni valovi.  Ovisi o elastičnosti i gustoći medija za suhi zrak pri temperaturi od 20&nbsp;°C iznosi 343&nbsp;m/s (1235&nbsp;km/h). Valovi su plinu i tekućini longitudinalni dok kod krute tvari mogu biti istovrememno longitudinalni i transverzalni. Brzina se izražava slovom *c*. U vodiku brzina iznosi 1300&nbsp;m/s a u heliju 900&nbsp;m/s.

* cs: brzina zvuka
* cp: specifična toplota kod konstantnog pritiska
* cv: specifična toplota kod konstante zapremine
* R: univerzalna gasna konstanta
* T: temperatura izražena u K
* M: molarna masa

## Brzina zvuka u vodi
Ista jednačina može se upotrijebiti i kod proračuna brzine zvuka u vodi odnosno tečnosti. Voda ima i mnogo manje promjene ovisne o temperaturi u pritisku nego gasovi. Brzina zvuka u vodi iznosi 1450&nbsp;m/s. U betonu brzina iznosi 3100&nbsp;m/s a željezu 5000&nbsp;m/s. Kod porasta frekvencije (ultrazvuk) širenje zvuka je ograničeno.

## Zanimljivosti
Tokom nevremena moguće je odrediti udaljenost udara munje. U trenutku kad bljesne munja počinju se odbrojavati sekunde, kad odjekne grom broj sekundi podjeli se kroz 3 i dobije se udaljenost munje u km.

## Vanjski linkovi 
* The Speed of Sound at MathPages
* Calculation: Speed of sound in air and the temperature
* Neira, Torić Građevinski fakultet Rijeka, Diplomski rad

## Reference 
Kategorija:Akustika
Kategorija:Fizikalne veličine
Kategorija:Hemijske osobine
Kategorija:Brzina
Lepenica

**Bosna i Hercegovina**:
* Lepenica (rijeka u Bosni i Hercegovini), rijeka koja protiče kroz Kreševo i Kiseljak, desna pritoka Fojničke rijeke
* Lepenica (Kiseljak), naselje u općini Kiseljak
* Lepenica (Rogatica), naselje u općini Rogatica
* Lepenica (Tešanj), naselje u općini Tešanj

**Hrvatska**:
* Lepenica (Šibenik), gradsko naselje Šibenika
* Lepenica (jezero), jezero kod Fužina

**Srbija**:
* Lepenica (rijeka u Srbiji), rijeka u Srbiji, pritoka Morave
* Lepenica (Vladičin Han), naselje u općini Vladičin Han
Lepenica (Kiseljak)

**Lepenica** je mjesna zajednica i naselje u općini Kiseljak, Srednjobosanski kanton, Bosna i Hercegovina. Pored Lepenice, mjesna zajednica obuhvata i naselja: Kuliješ, Azapovići, Tulica, Homolj, Boljkovići, Gojakovac, Donje Žeželovo, Gornje Žeželovo, Čubren, Ivica, Solakovići, Bukovica, Zabrđe, Toplica i Botunja.

Kroz naselje protiče i stoimena rijeka Lepenica. Pored naselja prolazi autoput A-1.

## Historija 
Lepenica kao župa se spominje u srednjovjekovnoj povelji ugarsko-hrvatskog kralja Bele IV iz 1244. godine, uz župe Vrhbosna, Neretva, Vidgossa, Mel i Lašva, a u župi Lepenica se spominje selo Rotilj sa crkvom svetog Mihovila. Sljedeći podatak potiče iz Dubrovačkog arhiva: godine 1335. neki Bogoje Dobrošić iz Lepenice prodao je u Dubrovniku 3 konja za 40 perpera. U Dubrovačkom arhivu je i dokument u kojem se Lepenica spominje treći put, u kojem se govori o kupovini jedne robinje u Lepenici, obavljenoj 1381. godine. Ta srednjovjekovna župa Lepenica obuhvatala je cio današnji lepeničko-kreševski kraj, koji graniči sa spomenutim župama.

U vrijeme bosanske samostalnosti današnji lepenički kraj bio je banski, odnosno kraljevski posjed. Tamo se nalaze brojna srednjovjekovna groblja s mnoštvom stećaka, među kojima se ističe stećak "Radoja, velikog kneza bosanskog". Odatle potiče i današnji naziv župe Banbrdo (uspostavljene 1858), kojoj Lepenica pripada. Na lepeničkom području (od Mokrina do Podastinja) registrirano je 35 nekropola sa oko 700 stećaka.

Osmanlijsko osvajanje Bosne dovodi do mnogih promjena, koje su, jednim dijelom, uzrokovane i ekonomskim napretkom Kreševa i Fojnice, kao posljedicom pojačane eksploatacije u tamošnjim rudnicima, te razvoju zanatstva. Jedna od tih promjena je i nestanak župe Lepenica, kao i stalno smanjivanje teritorija koji se podrazumijevao pri spomenu Lepenice kao područja. Posljedice su vidljive i u administrativnom režimu: dok se još 1485. godine u popisu Bosanskog sandžaka, uz nahije Lašva, Visoko i Kreševo, spominje i nahija Lepenica, već 1489. godine te nahije nestaje iz popisa – najveći njen dio, kao i nahije Kreševo, postao je dio visočke nahije.

Značaj Lepenice stalno je opadao, mada se još do prije manje od stotinu godina pod pojmom Lepenica podrazumijevao čitav kiseljački kraj.

## Reference 
Kategorija:Naselja u Bosni i Hercegovini
Kategorija:Naseljena mjesta u Kiseljaku
Montevideo (čvor)

* Montevideo, glavni grad Urugvaja
* *Montevideo*, TV-serija austrijskog režisera Stefana Ruzowitzkog
Vrijeme poluraspada

**Vrijeme poluraspada** (eng. *half-life*) supstance jest vrijeme za koje se raspadne polovina početnog broja jezgara.

Tabela desno pokazuje smanjenje količine u vezi sa brojem pređenih poluraspada.

Radioaktivni raspad je slučajan proces u kojem vjerovatnoća da će se jedno jezgro raspasti ne zavisi od toga koliko se jezgara već raspalo i koliko će ih se tek raspasti. To znači da je vjerovatnoća raspada \lambda konstanta koja ne zavisi ni od vremena, *t*, ni od broja neraspadnutih jezgara, *N*. To je odlika procesa prvog reda i tada je broj jezgara koja se raspadnu u jedinici vremena \frac{dN}{dt} jednak proizvodu vjerovatnoće da dođe do raspada i broja prisutnih jezgara, *N*:

:\frac{dN}{dt} = -\lambda N

Minus u gornjoj jednačini označava da broj jezgara tokom vremena opada, tj., brzina je negativna.

Preuređenjem se dobija diferencijalna jednačina prvog reda:

:\frac{dN}{N} = -\lambda dt.

čijim rješavanjem

:\ln N = -\lambda t + D \,

nalazimo

:N = Ce^{-\lambda t} \,

gdje se brojna konstanta C = e^D. određuje iz početnog uvjeta da je pri *t* = 0 broj jezgara N_0:

:N(t) = N_0 e^{-\lambda t} \,.

Ovdje je:

* **N_0** početna vrijednost *N*-a (na *t=0*)
* **λ** pozitivna konstanta (*konstanta raspada*) koja označava kolika je vjerovatnoća da se izvjesno jezgro raspadne u jedinici vremena.

Kada *t* teži beskonačnosti, broj jezgara koja se još nisu raspala približava se nuli. To je, recimo objašnjenje zašto na Zemlji nema prirodnih radioaktivnih izotopa sa vremenom poluraspada kraćim od 4,5 milijardi godina. Naime, procjenjuje se da je to starost Zemlje i sva jezgra koja su imala kraće vrijeme poluraspada već su se odavno raspala tj. za njih je *N* = 0.

Konkretno, postoji vrijeme t_{1/2} \, takvo da:

:N(t_{1/2}) = N_0\cdot\frac{1}{2} 

Smjenjujući u formulu iznad, dobijamo:

:N_0\cdot\frac{1}{2} = N_0 e^{-\lambda t_{1/2}} \,

:e^{-\lambda t_{1/2}} = \frac{1}{2} \,

:- \lambda t_{1/2} = \ln \frac{1}{2} = - \ln{2} \,

:t_{1/2} = \frac{\ln 2}{\lambda} \,

tako da je vrijeme poluraspada jednako 69.3% prosječnog životnog vijeka.

Starost Zemlje procjenjuje se na 4,5 milijardi godina upravo na osnovu vremena poluraspada uranija-238, prirodnog radioaktivnog izotopa, koje iznosi 4,468 milijardi godina.

## Raspad od dva ili više *nezavisnih* procesa 
Raspad može da se odvija preko dva ili više procesa. Ako su procesi *nezavisni*, onda postoji različito vrijeme poluraspada povezano sa svakim procesom.

Kao primjer, za dva *nezavisna* raspada, količina supstance ostale poslije vremena *t* se daje kao

:N(t) = N_0 e^{-\lambda _1 t} e^{-\lambda _2 t} = N_0 e^{-(\lambda _1 + \lambda _2) t}

Na način sličan prethodnom odjeljku, možemo da računamo novo totalno vrijeme poluraspada T _{1/2} \, pa nalazimo da je

:T_{1/2} = \frac{\ln 2}{\lambda _1 + \lambda _2} \,

ili, u vezi s dva poluraspada

:T_{1/2} = \frac{t _1 t _2}{t _1 + t_2} \,

gdje je t _1 \, vrijeme poluraspada prvog procesa, a t _2 \, drugog.

Kategorija:Hemijska kinetika
Kategorija:Radioaktivnost
Kategorija:Nuklearna fisija
Kategorija:Vremenski eksponencijali
Pollux Black

**Pollux Black** (1912. – 1990.) je fiktivni lik iz serijala *Harry Potter* koji se ne spominje u knjigama, ali se pojavljuje na porodičnom stablu kojeg je napravila Joanne K. Rowling.
 
## Opis i etimologija 
Najstariji je sin Cygnusa Blacka II. i Violette Bulstrode. Njegove su sestre Cassiopeia i Dorea, a brat mu je Marius, koji je izopćen iz porodice jer je hrkan. Njegova je žena bila Irma Crabbe, a djeca su im: Walburga, Alphard i Cygnus III. Djed je Siriusa i Regulusa Blacka, Bellatrix Lestrange, Andromede Tonks i Narcisse Malfoy. 

Moguće je da je Pollux dobio Merlinov velered. Također je moguće da je to bio njegov bratić Arcturus III. 

*Pollux* je engleski naziv za zvijezdu Poluks. Poluks je Zeusov sin, a njegov je blizanac Kastor.

## Zanimljivosti 
Pollux je imao samo 13 godina kad mu se rodila Walburga. Poslije je J. K. Rowling priznala da je riječ o matematičkoj grešci, jer joj matematika nije jača strana. Na porodičnom stablu ima još nekoliko takvih pogrešaka. 

Kategorija:Likovi u djelima o Harryju Potteru
Stadion Ellis Park

250px|mini|desno|Ellis Park stadion

**Ellis Park stadion** je stadion u Johannesburgu, u južnoafričkoj provinciji Gauteng. Na njemu se je 1995. godine održalo finale svjetskog prventsva u ragbiju. Stadion je otvoren 1928. godine, a 1982. godine je renoviran, te ima kapacitet od 60.000 mjesta. Na stadionu se održavaju utakmice u ragbiju timova Lions i Golden Lions, te nogometnih timova Gauteng Lions i Orlando Pirates. Stadion je u središtu sportskog centra u istočnom dijelu Johannesburga, gdje se još nalaze atletski stadion, teniski stadion i olimpijsku bazen.

Na stadionu su se održale četvrtfinalne utakmice na Svjetskom nogometnom prvenstvu 20010. godine, kao i nekoliko utakmica u prvoj rundi.

## Također pogledajte 
* Soccer City

## Vanjski linkovi 
* Službena stranica stadiona  

Ellis Park
Ellis Park
Hrvatska stranka prava (Hrvatska)

**Hrvatska stranka prava** je politička stranka u Hrvatskoj, koja se deklarira kao stranka desnog centra. Stranka se poziva na načela Stranke prava utemeljene 1861. i ideologiju njenog osnivača Ante Starčevića. Ta Stranka prava od 1903. do 1929. se također  naziva Hrvatska stranka prava. U Bosni i Hercegovini postoji Hrvatska stranka prava BiH.

## HSP u samostalnoj Hrvatskoj
U samostalnoj Hrvatskoj, Hrvatska stranka prava (HSP) je stranka desnice, pravaškog usmjerenja, osnovana u Zagrebu 26. februara 1990. Prvi predsjednik bio je Dobroslav Paraga sve do Kutinskog sabora koji se održao 1993., kada je od već bivših članova HSP-a za predsjednika izabran također bivši član HSP-a Ante Đapić. Kutinski sabor doveo je do raspada HSP-a, uz pomoć vlasti, Đapić uspjeva dobiti pravo na korištenje imena HSP-a a Dobroslav Paraga osniva HSP-1861.

Pri izbijanju rata u Hrvatskoj HSP je uspjela organizirati paravojne jedinice, Hrvatske odbrambene snage (HOS), koje su brzo počele djelovati i uključivati se u odbranu Hrvatske, te Bosne i Hercegovine. Nakon reorganizacije Hrvatske vojske 1992., HOS u Hrvatskoj ulazi u sastav HV a HSP tada gubi na snazi i uticaju. Tokom 1991, Ante Paradžik, inače prvi dopredsjednik stranke, ubijen je 21. septembra prilikom povratka s političkog skupa u Križevcima, pod zasada još nerazjašnjenim okolnostima. HOS u BiH je prestao postojati početkom 1993.

Danas ima više stranaka koje se nazivaju pravaškima: Hrvatska stranka prava (HSP), Hrvatska stranka prava 1861 (HSP 1861), Hrvatski pravaši-Hrvatski pravaški pokret (HP-HPP) i Hrvatska čista stranka prava (HČSP).

## Dosadašnji predsjednici
* Dobroslav Paraga
* Ante Đapić
* Daniel Srb

## Poznati pravaši
## Također pogledajte 
* Hrvatska stranka prava Bosne i Hercegovine

## Vanjski linkovi 
* Službena stranica

Kategorija:Političke stranke u Hrvatskoj
Kategorija:Političke stranke osnovane 1990.
Kategorija:Hrvatska stranka prava
Kategorija:Organizacije osnovane 1861.
Kategorija:Hrvatske političke stranke